Vastu Tips To Bring Positive Energy In Your Home: വീട്ടില് പോസിറ്റീവ് ഊര്‍ജ്ജം നിറയ്ക്കാം ഈ വഴി - Malayalam BoldSky\n| Updated: Friday, May 29, 2020, 15:12 [IST]\nഊര്‍ജ്ജം എന്നത് കാണാന് കഴിയാത്തതും എന്നാല് എല്ലായിടത്തും അനുഭവപ്പെടുന്നതുമായ ഒന്നാണ്. നമുക്കുള്ളിലും നമ്മുടെ ചുറ്റുപാടിലും അത് അനുഭവിക്കാന് കഴിയും. നമ്മുടെ ബോധപൂര്‍വമായ അല്ലെങ്കില് അബോധാവസ്ഥയിലുള്ള മനസ്സില് നമ്മെ ബാധിക്കുന്ന ഒരു വൈബ്രേഷനാണ് ഇത്. ചിലപ്പോള് നിങ്ങള് ഒരു സ്ഥലത്തെത്തിയാല്, അത് നിങ്ങള്‍ക്ക് സന്തോഷകരമായ സ്ഥലമാണോ സങ്കടമാണോ എന്ന് നിങ്ങള്‍ക്ക് അനുഭവപ്പെടും. ശരിയല്ലേ?\nനിങ്ങളുടെ മനസ്സിനും ആത്മാവിനും ഒരു സന്ദേശം അയയ്ക്കുന്ന തരത്തില് സ്ഥലത്തിന്റെ ഊര്‍ജ്ജമാണിത്. നമ്മുടെ വീടും അത്തരത്തിലൊന്നാണ്. നമ്മുടെ ശരീരത്തിന്റെയും ആത്മാവിന്റെയും വിപുലീകരണമാണ് വീട്. അതില് ഊര്‍ജ്ജം നിറഞ്ഞിരിക്കുന്നു. എന്നാലിത് നെഗറ്റീവ് ഊര്‍ജ്ജമാണോ പോസിറ്റീവ് ഊര്‍ജ്ജമാണോ എന്നത് നിങ്ങള് വീട് എങ്ങനെ സൂക്ഷിക്കുന്നു എന്നതിനെ ആശ്രയിച്ചിരിക്കും. സന്തുഷ്ടവും ആരോഗ്യകരവും സമൃദ്ധവുമായ ജീവിതം നയിക്കാന് ഓരോരുത്തരുടെയും വീട്ടില് പോസിറ്റീവ് എനര്‍ജി നിറയ്ക്കാന് വാസ്തു പറയുന്ന ചില നുറുങ്ങു വഴികള് നോക്കാം.\nനെഗറ്റീവ് എനര്‍ജികളെ നിങ്ങളുടെ വീട്ടില് നിന്ന് അകറ്റി നിര്‍ത്തുന്നതിന് നിങ്ങളുടെ വീട്ടിലേക്കുള്ള ഒരു വൃത്തിയുള്ള വാതില് വളരെ പ്രധാനമാണ്. അതിനാല്, നിങ്ങളുടെ വാതില് പതിവായി വൃത്തിയാക്കിയിട്ടുണ്ടെന്ന് ഉറപ്പാക്കുക. വീട്ടിലെ മനോഹരമായ ഒരു പ്രവേശന കവാടം പോസിറ്റീവ് എനര്‍ജിയെയും ആകര്‍ഷിക്കുന്നു. പ്രധാന വാതിലിന് അഭിമുഖമായി ഒരു വൃക്ഷമോ ധ്രുവമോ സ്തംഭമോ ഉണ്ടാകുന്നത് ഒഴിവാക്കുക. അതുപോലെ, വാതിലിനടുത്ത് വാടിയ ചെടികള് ഉണ്ടാകുന്നതും ഒഴിവാക്കുക.\nപ്രകൃതിയുടെ ഓരോ നിറവും ഒരു പ്രധാന പങ്ക് വഹിക്കുന്നു. ഇളം നിറങ്ങളോ വെള്ളയോ എല്ലായ്‌പ്പോഴും വീട്ടില് അഭികാമ്യമാണ്. എന്നിരുന്നാലും, നിങ്ങള് അതില് കുറച്ച് നിറം ചേര്‍ക്കുന്നതാണ് നല്ലത്. എര്‍ത്ത് ടോണുകള് ഒരു മുറിയില് ഊര്‍ജ്ജം നല്‍കുന്നു. വീടിന്റെ അലങ്കാരത്തില് ചുവപ്പ്, കറുപ്പ്, ചാര നിറങ്ങളുടെ അമിത ഉപയോഗം ഒഴിവാക്കുക.\nഒരു പാത്രം ഉപ്പ്\nഉപ്പ് ശുദ്ധീകരണത്തിന്റെ പ്രതീകമാണെന്ന് വിശ്വസിക്കപ്പെടുന്നു. ഇത് എല്ലാ നെഗറ്റീവ് എനര്‍ജിയും ആഗിരണം ചെയ്യുകയും വീടിനുള്ളിലെ ഊര്‍ജ്ജ പ്രവാഹത്തെ സന്തുലിതമാക്കുകയും ചെയ്യുന്നുവെന്നും വിശ്വസിക്കപ്പെടുന്നു. നിങ്ങള് ഒരു പുതിയ വീട്ടിലേക്ക് മാറുകയാണെങ്കിലോ നിങ്ങളുടെ വീട്ടില് എന്തെങ്കിലും നെഗറ്റീവ് അനുഭവപ്പെടുകയാണെങ്കിലോ, ഒരു പാത്രം ഉപ്പ് വടക്ക്കിഴക്ക്, തെക്ക്പടിഞ്ഞാറ് ദിശയില് വയ്ക്കുക. നെഗറ്റീവ് എനര്‍ജി ഒഴിവാക്കാനുള്ള ഏറ്റവും നല്ല മാര്‍ഗ്ഗമാണിത്.\nഒരു ഗ്ലാസ് വെള്ളത്തില് ഒരു നാരങ്ങ ഇട്ട് വീട്ടില് സൂക്ഷിക്കുന്നച് നിങ്ങളുടെ വീട്ടില് നിന്ന് നെഗറ്റീവ് ഊര്‍ജ്ജത്തെ അകറ്റിനിര്‍ത്തുന്നു. ഇത് ഫലപ്രദമാണെന്ന് ഉറപ്പാക്കാന്, എല്ലാ ശനിയാഴ്ചയും വെള്ളം മാറ്റുക.\nനിങ്ങളുടെ വീട് അലങ്കോലരഹിതമായി നിലനിര്‍ത്തുക എന്നതാണ് വാസ്തുവിന്റെ അടിസ്ഥാന നിയമങ്ങളിലൊന്ന്. വീട്ടിലെ അലങ്കോലങ്ങള് പോസിറ്റീവ് എനര്‍ജിയുടെ ചലനത്തെ നിയന്ത്രിക്കുകയും ജീവിതത്തിലും വീട്ടിലും അഭിപ്രായവ്യത്യാസത്തിനും അനൈക്യത്തിനും ഇടയാക്കുകയും ചെയ്യും. വൃത്തിയുള്ളതായ വീട് ശാന്തമായി കാണുകയും ശാന്തത നല്‍കുകയും ചെയ്യുന്നു. പൊട്ടിയതോ കത്തിയതോ ഉപയോഗിക്കാത്തതോ ആയ ഒന്നും വീട്ടില് സൂക്ഷിക്കുകയോ ഉപയോഗിക്കുകയോ ചെയ്യരുത്. ഇത് പോസിറ്റീവ് എനര്‍ജിയുടെ ഒഴുക്കിനെ നിയന്ത്രിക്കും. അസന്തുഷ്ടമായ ഓര്‍മ്മകള് നിങ്ങളുടെ വീട്ടില് നിന്ന് പുറന്തള്ളുക.\nപ്രകൃതിയുടെ പച്ച നിറം സമാധാനത്തെ പ്രതിനിധീകരിക്കുന്നു. കോപവും ഉത്കണ്ഠയും കുറയ്ക്കുകയും നമ്മുടെ മനസ്സിനെയും ആത്മാവിനെയും ശമിപ്പിക്കുകയും ചെയ്യുന്ന പ്രകൃതിയില് മാന്ത്രികമായ ഊര്‍ജ്ജം ഉണ്ട്. സസ്യങ്ങള് ഉപയോഗിച്ച് നിങ്ങളുടെ വീട് അലങ്കരിക്കുക. വീട്ടില് ഒരു ഇന്‍ഡോര് പൂന്തോട്ടം സൃഷ്ടിക്കുക. മുള, പൂച്ചെടികള് അല്ലെങ്കില് മണി പ്ലാന്റുകള് എന്നിവ ഊര്‍ജ്ജം നിറയ്ക്കാന് നല്ല ഓപ്ഷനുകളാണ്.\nശാന്തമായ സംഗീതത്തിന്റെ ശബ്ദം സമൃദ്ധിയുള്ളൊരു ഭവനത്തെ സൂചിപ്പിക്കുന്നു. സംഗീതം നെഗറ്റീവ് എനര്‍ജിയുടെ പാറ്റേണ് തകര്‍ക്കാന് സഹായിക്കുകയും പോസിറ്റീവ് എനര്‍ജിയുടെ ഒഴുക്ക് പ്രോത്സാഹിപ്പിക്കുകയും ചെയ്യുന്നു. സമ്പത്തിനെ സ്വാഗതം ചെയ്യുന്നതിനായി പ്രവേശന കവാടത്തില് ഒരു മണി അല്ലെങ്കില് വിന്‍ഡ് ചിം തൂക്കിയിടുക.\nനല്ല രീതിയില് ഊര്‍ജ്ജം വ്യാപിപ്പിക്കുന്നതിന് നിങ്ങളുടെ വീട്ടില് കണ്ണാടികള് സ്ഥാപിക്കുക. കണ്ണാടികളുടെ പ്രതിഫലന ഉപരിതലം പോസിറ്റീവ്, നെഗറ്റീവ് ഊര്‍ജ്ജത്തെ പ്രതിഫലിപ്പിക്കുന്നു. പുറംഭാഗത്ത് അഭിമുഖീകരിക്കുന്ന മുന്‍വശത്തെ ഭിത്തിയില് ഒരു കണ്ണാടി സ്ഥാപിക്കുന്നതും നെഗറ്റീവ് ഊര്‍ജ്ജം തുടച്ചുമാറ്റാന് സഹായിക്കും. എന്നാല്, നിങ്ങളുടെ കിടപ്പുമുറിയിലെ കണ്ണാടികള് ഒഴിവാക്കുക.\nവീട്ടിലെ പരിതസ്ഥിതിയെ ശുദ്ധീകരിക്കാന് സുഗന്ധമുള്ള കുറച്ച് മെഴുകുതിരികളും ധൂപവര്‍ഗ്ഗങ്ങളും കത്തിക്കുക. ഇത് നിങ്ങളുടെ വീട്ടില് സുഗന്ധം നിറയ്ക്കുകയും പോസിറ്റീവ് എനര്‍ജി പുറപ്പെടുവിക്കുകയും ചെയ്യുന്നു. പുതിയ പുഷ്പങ്ങള് ഒരു പാത്രത്തില് വയ്ക്കുക, അതില് വെള്ളം ചേര്‍ത്ത് പുതുമ നിലനിര്‍ത്തുക. പതിവായി വെള്ളം മാറ്റുക, പൂക്കള് പുതിയതും സുഗന്ധവുമാണെന്ന് ഉറപ്പാക്കുക. കര്‍പ്പൂരം കത്തിച്ചു വയ്ക്കുകയോ ചന്ദനം പോലുള്ള സുഗന്ധം നിറക്കുകയോ ചെയ്യുക.\nവീട്ടില് ദൈവത്തിന്റെ ചിത്രങ്ങളോ മതചിഹ്നങ്ങളോ സ്ഥാപിക്കുന്നത് നെഗറ്റീവ് എനര്‍ജിയെ അകറ്റിനിര്‍ത്തുന്നു. ഇത് പരിസ്ഥിതിക്ക് ഗുണപരവും സമാധാനപരവുമായ ഊര്‍ജ്ജം നിറയ്ക്കുന്നു. എന്നാല് ഇവ പ്രധാന പ്രവേശന കവാടത്തിന് പുറത്ത് സ്ഥാപിക്കാതിരിക്കാന് ശ്രദ്ധിക്കുക. വീട്ടിലെ ചിത്രങ്ങള് എല്ലായ്‌പ്പോഴും പോസിറ്റീവ് ആയിരിക്കണം. യുദ്ധം, ഏകാന്തത, ദാരിദ്ര്യം മുതലായവ ചിത്രീകരിക്കുന്ന ഫോട്ടോകള് ഒഴിവാക്കുക, പോസിറ്റീവ് എനര്‍ജി സൃഷ്ടിക്കുന്നതിന്, പ്രകൃതിയുടെ ചിത്രങ്ങള് പ്രദര്‍ശിപ്പിക്കുക.\n* ശുദ്ധവായുവും സൂര്യപ്രകാശവും വീട്ടില് പോസിറ്റീവ് എനര്‍ജി നിറക്കാന് സഹായിക്കുന്നു. അതിനാല്, രാവിലെ കുറച്ച് സമയത്തേക്ക് നിങ്ങള് * വീടിന്റെ ജനലകള് തുറന്നിടുന്നുണ്ടെന്ന് ഉറപ്പാക്കുക.\n* അക്വേറിയങ്ങള് ചലിക്കുന്ന വെള്ളത്തിന് സമാനമാണ്. ഇവ വീടിന്റെ വടക്ക്കിഴക്ക് ഭാഗത്ത് സ്ഥാപിക്കുമ്പോള് ശുഭമാണ്.\n* നിങ്ങളുടെ വീടിന്റെ പ്രവേശന കവാടത്തില് ചവറ്റുകുട്ടകള് സൂക്ഷിക്കരുത്.\n* നിങ്ങള് വളരെക്കാലമായി ഉപയോഗിക്കാത്ത എല്ലാ ഇനങ്ങളും നീക്കംചെയ്യുക.\nVastu Tips To Bring Positive Energy In Your Home\nFollow these simple Vastu tips and let the positive energy fill your home. Takealook.


മകന് ക്രൂരമായി മര്‍ദ്ദിച്ച് വീട്ടില് നിന്നും ഇറക്കി വിട്ടു, സ്വത്ത് തട്ടിയെടുത്തു; പരാതിയുമായി അമ്മ | Reporter Kerala\nമകന് ക്രൂരമായി മര്‍ദ്ദിച്ച് വീട്ടില് നിന്നും ഇറക്കി വിട്ടു, സ്വത്ത് തട്ടിയെടുത്തു; പരാതിയുമായി അമ്മ\nPosted by reporala | Mar 30, 2021 | Crime | 0\nനെടുങ്കണ്ടത്ത് അമ്മയെ മകന് ക്രൂരമായി മര്‍ദ്ദിച്ച് വീട്ടില് നിന്നും ഇറക്കി വിട്ടതായി പരാതി. സ്വന്തം വീട്ടില് സുരക്ഷിതമായി കഴിയുന്നതിന്, കോടതി ഉത്തരവും നേടിയെത്തിയ മാതാവിന് നേരെയാണ് മകന്‍റെ ആക്രമണം. വീട് കൈക്കലാക്കിയതിനൊപ്പം വ്യാപര സ്ഥാപനവും വാഹനവും മകന് കൈക്കലാക്കിയെന്നും അമ്മ ആരോപിക്കുന്നു. നെടുങ്കണ്ടം ക്രോമ്ബാറ്റുകുന്നേല് ലതയെ ആണ് മകന് അരുണ്‍ലാല് മര്‍ദ്ദിച്ചത്.\nലത നെടുങ്കണ്ടത്തെ സ്വകാര്യ ആശുപത്രിയില് ചികിത്സയിലാണ്. മകന്റെ വിവാഹ ശേഷം മകനും ഭാര്യയ്ക്കുമായി ലത മറ്റൊരു വീട് നല്‍കിയിരുന്നു. മൂന്ന് വര്‍ഷങ്ങള്‍ക്ക് മുന്‍പ് ലതയുടെ ഭര്‍ത്താവ് മരിച്ചതോടെ, മാതാവിന്‍റെ സംരക്ഷണത്തിനായ് അരുണ് ഒപ്പം താമസിക്കുകയായിരുന്നു. എന്നാല് പിന്നീട് മകന്, ലതയെ വീട്ടില് നിന്ന് ഇറക്കി വിട്ടു. തുടര്‍ന്ന് സഹോദരനൊപ്പമായിരുന്നു ഇവര് കഴിഞ്ഞ് വന്നിരുന്നത്. തന്റെ വീട്ടില് സുരക്ഷിതമായി താമസിയ്ക്കാന് അനുവദിയ്ക്കണമെന്ന് ആവശ്യപ്പെട്ട് നെടുങ്കണ്ടം കോടതിയില് സമര്‍പ്പിച്ച പരാതിയെ തുടര്‍ന്ന് ലഭിച്ച കോടതി ഉത്തരവുമായാണ് ലത വീണ്ടും വീട്ടിലെത്തിയത്. എന്നാല് തന്നെ മകനും ഭാര്യയും ചേര്‍ന്ന് ക്രൂരമായി മര്‍ദ്ദിക്കുകയും അസഭ്യം പറയുകയും കൊലപ്പെടുത്താന് ശ്രമിയ്ക്കുകയും ചെയ്‌തെന്ന് ലത പറയുന്നു.\nലതയുടെ ഉടമസ്ഥതയില് വര്‍ഷങ്ങളായി നെടുങ്കണ്ടം ഫെഡറല് ബാങ്ക് ജംഗ്ഷനില് പ്രവര്‍ത്തിച്ചിരുന്ന വസ്ത്ര വ്യാപാര സ്ഥാപനം അരുണ് കൈവശപ്പെടുത്തി. തന്‍റെ വാഹനവും മകന് കൈവശപ്പെടുത്തിയതായും ലത പറയുന്നു. മകനില് നിന്നും ക്രൂര മര്‍ദ്ദനമേറ്റ മാതാവിന് സംരക്ഷണം ഒരുക്കാന് നെടുങ്കണ്ടം പൊലിസ് തയ്യാറാകുന്നില്ലെന്ന് മഹിളാ കോണ്‍ഗ്രസ് പ്രവര്‍ത്തകര് ആരോപിച്ചു. തന്റെ ഭര്‍ത്താവിന്റെയും തന്റെയും പേരിലുള്ള സ്വത്ത് കൈവശപ്പെടുത്തിയ ശേഷം തന്നെ വീട്ടില് നിന്നും ഇറക്കി വിട്ടെന്നാണ് ലത ആരോപിയ്ക്കുന്നത്. സ്ത്രീ സുരക്ഷാ നിയമപ്രകാരമുള്ള കോടതി ഉത്തരവുമായി എത്തിയ ലതയെ മര്‍ദ്ധിച്ച മകനെതിരെ നടപടി സ്വീകരിയ്ക്കണമെന്ന് മഹിളാ കോണ്‍ഗ്രസ് പ്രവര്‍ത്തകര് ആവശ്യപ്പെട്ടു.\nPreviousമലപ്പുറത്ത് ഓടിക്കൊണ്ടിരിക്കുന്നതിനിടെ കാറിന് തീപിടിച്ചു ; പൂര്‍ണമായും കത്തി നശിച്ചു\nNextരാഷ്‌ട്രപതി രാംനാഥ് കോവിന്ദിന് ബൈപ്പാസ് ശസ്ത്രക്രിയ നടത്തി; ആരോഗ്യനില തൃപ്തികരം\nവഴക്കിന് പിന്നാലെ ഭാര്യയുടെ തല വെട്ടിമാറ്റി 30കാരന്, അറസ്റ്റ്\nകൊച്ചിയിലെ ലുലു മാളില് യുവതിക്ക് നേരെ നഗ്നതാ പ്രദര്‍ശനം;പോലീസില് പരാതി നല്‍കി ആലപ്പുഴ സ്വദേശിനി\nകുടുംബ കലഹം; ഗൃഹനാഥനെ കൊല്ലാന് ക്വട്ടേഷന് നല്‍കിയത് ഭാര്യയും മരുമകനും അയല്‍വാസിയും ചേര്‍ന്ന്, രണ്ട് പേര് പിടിയില്


വർഗീയ കലാപം ലക്ഷ്യമിട്ട് മുഹമ്മദ് റിയാസ് , തർക്കമന്ദിരം തകരുന്നതിന്റെ ദൃശ്യം പ്രചരിപ്പിച്ചു\nNov 9, 2019, 05:27 pm IST\nകൊച്ചി ; അയോദ്ധ്യയിലെ തർക്ക മന്ദിരം തകരുന്നതിന്റെ ദൃശ്യം പ്രചരിപ്പിച്ച് ഡി വൈ എഫ് ഐ നേതാവ് മുഹമ്മദ് റിയാസ് . അയോദ്ധ്യക്കേസിലെ വിധി ഇരു സമുദായങ്ങളും ഒരേ മനസ്സോടെ അംഗീകരിച്ചതിനു പിന്നാലെ വർഗീയത ലക്ഷ്യമിട്ടാണ് ഈ ദൃശ്യങ്ങൾ പ്രചരിപ്പിച്ചിരിക്കുന്നത് . വർഗീയ കലാപങ്ങൾക്ക് വഴിമരുന്നിടും വിധത്തിലുള്ള ചിത്രങ്ങളോ, പോസ്റ്റുകളോ സമൂഹമാദ്ധ്യമങ്ങൾ വഴി പ്രചരിപ്പിക്കരുതെന്ന് കേന്ദ്ര സർക്കാരിന്റെ കർശന നിർദേശമുണ്ടായിരുന്നു .\nഡിവൈഎഫ്ഐ കേന്ദ്ര സെക്രട്ടറിയേറ്റ് യോഗത്തിന്റെ പ്രസ്താവനയ്ക്കൊപ്പമാണ് ചിത്രം പോസ്റ്റ് ചെയ്തിരിക്കുന്നത് . ജനങ്ങളിൽ വർഗീയ വികാരം വളർത്തും വിധത്തിൽ തർക്കമന്ദിരം തകരുന്ന ദൃശ്യങ്ങൾ ഒരു മീഡിയയിലും കാണിക്കരുത് എന്നും പ്രചരിപ്പിക്കരുത് എന്നും ഉള്ള സന്ദേശം ദിവസങ്ങൾക്ക് മുൻപ് തന്നെ കേന്ദ്ര വാർത്താ വിതരണ വകുപ്പ് അധികൃതർ പുറത്തിറക്കിയിരുന്നു . അതിന്റെ നഗ്നമായ ലംഘനമാണ് മുഹമ്മദ് റിയാസ് നടത്തിയിരിക്കുന്നത് .\nവിധിയെ വിമർശിക്കണമെന്നും , മത തീവ്രവാദ സംഘടനകൾ അതി വൈകാരികത ആളിക്കത്തിച്ചു വർഗീയ മുതലെടുപ്പിന് ശ്രമിക്കുമെന്നുമുള്ള ഡി വൈ എഫ് ഐയുടെ കുറിപ്പും വിദ്വേഷത്തിന്റെ ആഴം കൂട്ടുന്നുണ്ട് . വിധിയെ സ്വാധീനിക്കാൻ ശ്രമിച്ചുവെന്ന് പരോക്ഷമായി സൂചിപ്പിക്കുന്ന ഫെയ്സ്ബുക്ക് പോസ്റ്റ് സിപിഎം എം എൽ എ സ്വരാജ് ഇട്ടിരുന്നു . ഇതിന്റെ പേരിൽ സ്വരാജിനെതിരെ കേസും നൽകി . ഇതിനു പിന്നാലെയാണ് റിയാസിന്റെ പോസ്റ്റ്.


അമിത ചാര്‍ജ് ഈടാക്കുന്ന അക്ഷയകേന്ദ്രങ്ങള്‍ക്കെതിരെ നടപടിയെടുക്കും: ജില്ലാ കളക്ടര് – Times Kerala\nഅക്ഷയ കേന്ദ്രങ്ങള് വഴി നല്‍കുന്ന സേവനങ്ങള്‍ക്ക് അമിത നിരക്ക് ഈടാക്കരുതെന്ന് ജില്ലാ കളക്ടര് ഡോ. സജിത് ബാബു അറിയിച്ചു. സേവന നിരക്ക് രേഖപ്പെടുത്തിയ ചാര്‍ട്ടുകള് അക്ഷയ കേന്ദ്രങ്ങളില് നിര്‍ബന്ധമായും പ്രദര്‍ശിപ്പിക്കണമെന്നും അമിത ചാര്‍ജ് ഈടാക്കുന്ന കേന്ദ്രങ്ങള്‍ക്കെതിരെ കര്‍ശന നടപടി സ്വീകരിക്കുമെന്നും ജില്ലാ കളക്ടര് അറിയിച്ചു. പല കേന്ദ്രങ്ങളും പൊതുജനങ്ങളില് നിന്നും അമിത നിരക്ക് ഈടാക്കുന്നുവെന്ന് കളക്ടര്‍ക്ക് പരാതികള് ലഭിച്ചതിന്റെ അടിസ്ഥാനത്തിലാണ് നിര്‍ദ്ദേശം. കേന്ദ്രങ്ങള് അമിത നിരക്ക് ഈടാക്കുന്നത് ശ്രദ്ധയില് പെട്ടാല് പൊതുജനങ്ങള്‍ക്ക് നേരിട്ടോ ഫോണ് മുഖേനയോ ഫേസ് ബുക്ക് പേജ് വഴിയോ പരാതി നല്‍കാമെന്നും കളക്ടര് പറഞ്ഞു.\nപല സ്ഥാപനങ്ങളും പൊതുജനങ്ങളെ ചൂഷണം ചെയ്യുന്നത് ശ്രദ്ധയില്‍പ്പെട്ട അക്ഷയ ഡയറക്ടര് ഇക്കാര്യത്തില് നടപടിയെടുക്കണമെന്ന് ആവശ്യപ്പെട്ട് 2018ല് സര്‍ക്കാരിന് കത്ത് നല്‍കിയിരുന്നു. ഇതിന്റെ അടിസ്ഥാനത്തില് ഇലക്ട്രോണിക്‌സ്-വിവര സാങ്കേതികവിദ്യ വകുപ്പ് 2018 മെയ് ഒമ്പതിന് കേന്ദ്രങ്ങളുടെ സേവന ഫീസുകള് പുതുക്കി നിശ്ചയിക്കുകയും ഔദ്യോഗികമായി നിരക്കു നിശ്ചയിക്കാത്ത സേവനങ്ങളുടെ നിരക്കുകള് ക്രമപ്പെടുത്തുകയും ചെയ്തിരുന്നു. ഇതാണ് 2019ല് വീണ്ടും പുതുക്കി നിശ്ചയിച്ചത്. നിലവില് പൊതുജനങ്ങളില് നിന്നും അക്ഷയ കേന്ദ്രങ്ങള്‍ക്ക് ഈടാക്കാവുന്ന നിരക്കുകള് ഇപ്രകാരമാണ്.\nഇ ഡിസ്ട്രിക്ട് സേവനങ്ങള്- ജനറല് വിഭാഗത്തിന് 25 രൂപ, മുന്‍ഗണനാ റേഷന് കാര്‍ഡുള്ളവര്‍ക്ക് 20 രൂപ. (രണ്ട് വിഭാഗത്തിനും സ്‌കാനിംഗ്/പ്രിന്റിംഗ് പേജൊന്നിന് മൂന്നു രൂപ വീതം പുറമെ), എസ്.സി/എസ്.ടി വിഭാഗത്തിന് 10 രൂപ (സ്‌കാനിംഗ്/പ്രിന്റിംഗ് പേജൊന്നിന് രണ്ടു രൂപ വീതം പുറമെ)\nയൂട്ടിലിറ്റി ബില് പെയ്മെന്റുകള്- 1000 രൂപ വരെ 15, 1001-5000 വരെ-25 രൂപ, 5000 ത്തിനു മുകളില് തുകയുടെ 0.5 ശതമാനം.\nപ്രവാസി ക്ഷേമനിധിയുമായി ബന്ധപ്പെട്ട ഓണ്‍ലൈന് പേയ്‌മെന്റ് സേവനങ്ങള്- 100 രൂപ വരെ 10 രൂപ, 101 മുതല് 1000 രൂപ വരെ 15 രൂപ, 1001 മുതല് 5000 വരെ 25 രൂപ. 5000 രൂപക്ക് മുകളില് തുകയുടെ 0.5 ശതമാനം.\nഫുഡ് സേഫ്റ്റി രജിസ്ട്രേഷന് (ഫോം എ)- 50 രൂപയും, ഫോം ബി- 80രൂപ, ഫുഡ് സേഫ്റ്റി പുതുക്കല് ഫോം എ-25 രൂപ, ഫോം ബി-25 രൂപ ഇത് കൂടാതെ കൂടാതെ (പ്രിന്റിങും സ്‌കാനിങും പേജൊന്നിന് മൂന്നു രൂപവീതം).\nകെ.ഇ.എ.എം. എന്‍ട്രന്‍സ് പരീക്ഷ അപേക്ഷാ സേവനം ജനറല് വിഭാഗത്തിന് -60രൂപ, (സ്‌കാനിംഗ്/പ്രിന്റിംഗ് പേജൊന്നിന് മൂന്നു രൂപ വീതം പുറമെ). എസ്‌സി/എസ്ടി വിഭാഗത്തിന് 50 രൂപ (സ്‌കാനിംഗും പ്രിന്റിംഗും ഉള്‍പ്പടെ).\nന്യൂനപക്ഷങ്ങള്‍ക്കായുള്ള ദേശീയ പ്രീമെട്രിക് സ്‌കോളര്‍ഷിപ്പ് അപേക്ഷ-60 രൂപ (സ്‌കാനിംഗും പ്രിന്റിംഗും ഉള്‍പ്പടെ), പോസ്റ്റ്മെട്രിക് സ്‌കോളര്‍ഷിപ്പ്-70 രൂപ (സ്‌കാനിംഗും പ്രിന്റിംഗും ഉള്‍പ്പടെ), കേരള സര്‍ക്കാര് സ്‌കോളര്‍ഷിപ്പുകള്-40, (പ്രിന്റിങ്ങും സ്‌കാനിങ്ങും പേജൊന്നിന് മൂന്നു രൂപ).\nമുഖ്യമന്ത്രിയുടെ ദുരിതാശ്വാസനിധി അപേക്ഷ- 20 (സ്‌കാനിങ്ങും പ്രിന്റിങ്ങും ഉള്‍പ്പെടെ) വിവാഹ രജിസ്ട്രേഷന്-ജനറല് വിഭാഗം 70, (സ്‌കാനിംഗ്/പ്രിന്റിംഗ് പേജൊന്നിന് മൂന്നു രൂപ വീതം പുറമെ), എസ്.സി.എസ്.ടി-50, (പ്രിന്റിംഗ്, സ്‌കാനിംഗ് ഉള്‍പ്പടെ).\nഎന്‍കംബ്രന്‍സ് സര്‍ട്ടിഫിക്കറ്റ്- 50 രൂപ, (സ്‌കാനിംഗ്/പ്രിന്റിംഗ് പേജൊന്നിന് മൂന്നു രൂപ വീതം പുറമെ). ലൈഫ് സര്‍ട്ടിഫിക്കറ്റ്-30 രൂപ (സ്‌കാനിങ്ങും പ്രിന്റിങ്ങും ഉള്‍പ്പെടെ).തൊഴില്‍വകുപ്പ് രജിസ്ട്രേഷന്-പുതിയതിന് 40, പുതുക്കല്-30 (സ്‌കാനിങ്ങും പ്രിന്റിങ്ങും ഉള്‍പ്പെടെ).\nമോട്ടോര്‍വാഹന വകുപ്പുമായി ബന്ധപ്പെട്ട വിവിധ സേവനങ്ങള്-40, (സ്‌കാനിംഗ്/പ്രിന്റിംഗ് പേജൊന്നിന് മൂന്നു രൂപ വീതം, പുറമെ+ പേയ്‌മെന്റ് ചാര്‍ജ്).\nഇന്‍കം ടാക്സ് ഫയലിങ്-ചെറിയ കേസുകള്‍ക്ക് 100, അല്ലാത്തവയ്ക്ക് 200 രൂപ. ഫാക്ടറി രജിസ്ട്രേഷന് ഒറ്റത്തവണ-30 രൂപ, (സ്‌കാനിംഗ്/പ്രിന്റിംഗ് പേജൊന്നിന് മൂന്നു രൂപ വീതം പുറമെ). പുതുക്കല് 50, റിട്ടേണ്-40, (സ്‌കാനിംഗ്/പ്രിന്റിംഗ് പേജൊന്നിന് മൂന്നു രൂപ വീതം പുറമെ).\nപാന് കാര്‍ഡ്-80 രൂപ, (സ്‌കാനിംഗ്/പ്രിന്റിംഗ് പേജൊന്നിന് മൂന്നു രൂപ വീതം പുറമെ). പാസ്പോര്‍ട്ട്-200 രൂപ.\nമലിനീകരണ നിയന്ത്രണ ബോര്‍ഡ് ഓണ്‍ലൈന് രജിസ്ട്രേഷന്-200. പി.എസ്.സി. ഓണ്‍ലൈന് രജിസ്ട്രേഷന്-ജനറല് വിഭാഗം-60, (സ്‌കാനിംഗ്/പ്രിന്റിംഗ് പേജൊന്നിന് മൂന്നു രൂപ വീതം പുറമെ), എസ്.സി, എസ്.ടി. 50 രൂപ (സ്‌കാനിംഗ്/പ്രിന്റിംഗ് ഉള്‍പ്പെടെ).\nഎംപ്ലോയ്മെന്റ് രജിസ്ട്രേഷന്-50 (സ്‌കാനിംഗ്/പ്രിന്റിംഗ് പേജൊന്നിന് മൂന്നു രൂപ വീതം പുറമെ).\nഎസ്.സി, എസ്.ടി.വകുപ്പുമായി ബന്ധപ്പെട്ട ഇ-ഗ്രാന്റ്സ് സേവനങ്ങള്- പുതിയ അപേക്ഷ സമര്‍പ്പിക്കല് 40, അപേക്ഷ പുതുക്കുന്നതിന് 30 (സ്‌കാനിങ്ങും പ്രിന്റിങ്ങും ഉള്‍പ്പെടെ); എസ്.സി. പ്രീ-മെട്രിക് സ്‌കോളര്‍ഷിപ്പ്- അപേക്ഷ ഒന്നിന് പ്രിന്റിങ് ചാര്‍ജ് ഉള്‍പ്പെടെ 20 രൂപ.\nപുതിയ റേഷന് കാര്‍ഡിനുള്ള അപേക്ഷ- 50 രൂപ (ഡേറ്റ എന്‍ട്രി, രേഖകളുടെ അപ്‌ലോഡിങ് ഉള്‍പ്പെടെ), റേഷന് കാര്‍ഡുമായി ബന്ധപ്പെട്ട മറ്റു സര്‍വീസുകള്‍ക്ക് 25 രൂപ. ഒരു റേഷന് കാര്‍ഡുമായി ബന്ധപ്പെട്ട ഒന്നിലധികം സര്‍വീസുകള്‍ക്ക് ആകെ 50 രൂപ. മൈനിങ്-ജിയോളജി വകുപ്പുമായി ബന്ധപ്പെട്ട വാഹനങ്ങളുടെ എന്റോള്‍മെന്റ് ( ഇ-പാസ്) 40 രൂപ. എല്ലാ സേവനങ്ങള്‍ക്കും രസീത് വാങ്ങി സുക്ഷിക്കേണ്ടതാണ്.\nനരേന്ദ്ര മോദിയുമായി മമത ബാനര്‍ജി കൂടിക്കാഴ്ച നടത്തി


പേരൂര്‍ക്കടയിലെ വീട്ടമ്മയുടെ കൊലപാതകം; കഴുത്തു ഞെരിച്ചു കൊന്ന് കത്തിച്ച മകന് അറസ്റ്റില് | Peroorkada | Police | Crime news\nപേരൂര്‍ക്കടയിലെ വീട്ടമ്മയുടെ കൊലപാതകം; കഴുത്തു ഞെരിച്ചു കൊന്ന് കത്തിച്ച മകന് അറസ്റ്റില്\nമൃതദേഹത്തില് കാലുകളുടെയും മുട്ടിനു താഴെ പാദം വരെയുള്ള ഭാഗത്തെ എല്ലും മാത്രമാണ് ഉണ്ടായിരുന്നത്. പൂര്‍ണമായി കത്തിക്കരിഞ്ഞതിനാല് ശാസ്ത്രീയമായ പരിശോധന വേണ്ടിവരും.\nPublished: Dec 28, 2017, 08:17 PM IST\nപേരൂര്‍ക്കടയില് കഴിഞ്ഞ ദിവസം കത്തിക്കരിഞ്ഞ നിലയില് വീട്ടമ്മയുടെ മൃതദേഹം കണ്ടെത്തിയ സംഭവത്തില് മകന് അറസ്റ്റില്. അമ്പലമുക്ക് മണ്ണടി ലെയ്ന് ഹൗസ് നമ്പര് 11 ദ്വാരകയില് ദീപ അശോകിന്റെ മരണവുമായി ബന്ധപ്പെട്ടാണ് മകന് അക്ഷയ് അറസ്റ്റിലായത്.\nഅമ്മയ്ക്ക് മറ്റൊരാളുമായുള്ള ബന്ധമാണ് കൊലപാതകത്തിലേക്ക് നയിച്ചത്. 21 കാരനായ മകന് അക്ഷയ് കഴുത്തു ഞെരിച്ച് കൊന്നതിന് ശേഷം കത്തിക്കുകയായിരുന്നു. എന്‍ജിനീയറിംഗ് സെമസ്റ്റര് ഫീസ് അമ്മയില് നിന്ന് ലഭിക്കാത്തതും അമ്മയും മകനും തമ്മില് അകല്‍ച്ചയ്ക്കിടയാക്കി.\nചൊവ്വാഴ്ച പുലര്‍ച്ചെ അഞ്ചിനും 10 മണിക്കുമിടയിലാണ് സംഭവമെന്ന് പോലീസ് പറയുന്നു. തിരുവനന്തപുരത്തെ എല്.ഐ.സി ഏജന്റാണ് മരിച്ച ദീപ. ഇവരുടെ ഭര്‍ത്താവ് കഴിഞ്ഞ ആറു വര്‍ഷമായി കുവൈത്തിലാണ്. കഴിഞ്ഞ ജനുവരിയിലാണ് ഏറ്റവും ഒടുവില് വീട്ടിലെത്തിയത്.\nദീപയും മകന് അക്ഷയും മാത്രമാണ് മണ്ണടിയിലെ വീട്ടില് താമസിച്ചിരുന്നത്. മൃതദേഹത്തില് കാലുകളുടെയും മുട്ടിനു താഴെ പാദം വരെയുള്ള ഭാഗത്തെ എല്ലും മാത്രമാണ് ഉണ്ടായിരുന്നത്. പൂര്‍ണമായി കത്തിക്കരിഞ്ഞതിനാല് ശാസ്ത്രീയമായ പരിശോധന വേണ്ടിവരും.\nദീപയെ തിങ്കളാഴ്ച ഉച്ച മുതലാണ് കാണാതായത്. വീട്ടുവളപ്പില് കത്തിക്കരിഞ്ഞ നിലയില് മൃതദേഹം കണ്ടെത്തിയെന്ന് നാട്ടുകാരെയും ബന്ധുക്കളെയും അറിയിച്ചത് അക്ഷയ് തന്നെയാണ്. അടുത്ത് അഞ്ചു വീടുകളുണ്ടെങ്കിലും മൃതദേഹം കരിഞ്ഞതിന്റെ മണമോ ബഹളമോ കേട്ടിട്ടില്ലെന്ന് വീട്ടുകാര് പറയുന്നു.\nവിദേശത്തായിരുന്ന ഭര്‍ത്താവ് അശോകനും മകനും സംഭവമറിഞ്ഞ് നാട്ടിലെത്തി. ഇവരില് നിന്ന് മൊഴി രേഖപ്പെടുത്തിയ ശേഷമാണ് പ്രതി മകന് അക്ഷയ് ആണെന്ന് പോലീസ് സ്ഥിരീകരിച്ചത്.


1,92,000 കോടി വിറ്റുവരവ് പ്രതീക്ഷിച്ച്  ഫൈസർ വാക്സിൻ\nവാഷിങ്ടൺ: യുഎസ് മരുന്നു നിർമാണ കമ്പനിയായ ഫൈസർ വികസിപ്പിച്ച കോവിഡ് വാക്സിൻ ആഗോള തലത്തിൽ ഒരു വർഷം വിൽപന നടത്തുക വഴി ലഭിക്കുക 2600 കോടി ഡോളർ- അതായത് 1,92,000 കോടി രൂപ. വിവിധ രാജ്യങ്ങളുമായി ഇനിയും കരാറിലെത്താൻ ബാക്കിയുള്ളതിനാൽ വിറ്റുവരവ് ഇരട്ടിയും അതിലേറെയും ഉയരുമെന്നാണ് നിഗമനം .\nജർമൻ കമ്പനി ബയോ എൻ ടെക്കുമായി സഹകരിച്ച് കോമിർനാറ്റി അഥവാ ബി.എൻ.ടി.162 ബി.2 എന്ന പേരിൽ നിർമിച്ച മരുന്ന് വിവിധ രാജ്യങ്ങളിൽ വ്യത്യസ്ത വിലകളിലാണ് വിറ്റഴിക്കുന്നത്. അമേരിക്കയിൽ രണ്ടു ഡോസിന് 39 ഡോളർ ഈടാക്കുമ്പോൾ യൂറോപ്യൻ യൂനിയനിൽ ഇത് 30 ഡോളറിനാണ് വിൽപന. ആദ്യ മൂന്നു മാസങ്ങളിലെ വിൽപന മാത്രം 350 കോടി ഡോളറിനാണ് (25,861കോടി രൂപ). ഇതുവരെയായി 160  കോടി ഡോസ് വാക്സിൻ ലഭ്യമാക്കാനാണ് ഫൈസറുമായി വിവിധ രാജ്യങ്ങൾ കരാർ ഒപ്പിട്ടത് .\nഅമേരിക്ക , യു.കെ, ഇ.യു, ജപ്പാൻ, ഇസ്രായേൽ രാഷ്ട്രങ്ങളുമായി ഇതിനകം കരാർ പ്രാബല്യത്തിലായിട്ടുണ്ട്. ബ്രസീലുമായി 10 കോടി വാക്സിന് കരാർ ഉടനുണ്ടാകുമെന്നാണ് സൂചന. കാനഡ, ഇസ്രായേൽ എന്നിവ അടുത്ത വർഷത്തേക്കും കരാറിലെത്തിയിട്ടുണ്ട്.\n60 കോടി വാക്സിനാണ് 27 അംഗ രാജ്യങ്ങളിലായി  യൂറോപ്യൻ യൂനിയൻ വാങ്ങുന്നത്. 45 കോടിയാണ് അംഗ രാജ്യങ്ങളിലെ ജനസംഖ്യ. ഇവർക്ക് രണ്ടു വർഷത്തേക്ക് ഇത് മതിയാകുമെന്നാണ് കണക്കുകൂട്ടൽ. ഫൈസർ നിർമിച്ച വാക്സിനാണ് ലോക വ്യാപകമായി ആദ്യ അംഗീകാരം നേടുന്നത്. മാർച്ചോടെ ആറു മാസം മുതൽ 11 വയസ്സുവരെയുള്ള കുഞ്ഞുങ്ങളിലും വാക്സിൻ പരീക്ഷിച്ചു തുടങ്ങിയിട്ടുണ്ട്. അതെ സമയം വിവിധ രാജ്യങ്ങൾ ഇനിയും കരാറിലെത്താനുള്ളതിനാൽ 2021ലെ വിറ്റുവരവ് 7100 കോടി ഡോളർ മുതൽ 7300 കോടി ഡോളർ വരെ കോവിഡ് വാക്സിൻ വിറ്റുവരവ് ഉണ്ടാക്കാനാകുമെന്നാണ് ഫൈസറിന്‍റെ കണക്കുകൂട്ടൽ.\nഅച്ഛന്റെ വിയോഗത്തെക്കുറിച്ച് തുറന്ന് പറഞ്ഞ് നിഖില വിമൽ\nഷാജി കൈലാസുമായുള്ള ബന്ധം തുറന്ന് പറഞ്ഞ് മനോജ് കെ.ജയൻ


കൊച്ചുപ്രേമന്റെ ‘രൂപാന്തരം’ : Deepika.com Special News | A\nനാൽപ്പത്തിയേഴാമത് അന്താരാഷ്ട്ര ചലച്ചിത്രമേളയുടെ ഇന്ത്യൻ പനോരമയിലെ പ്രധാന ആകർഷണമാവുകയാണ് എം. ബി. പത്മകുമാറിന്റെ ‘രൂപാന്തരം’. ജന്മനാ അന്ധനായ രാഘവനാണ് ചിത്രത്തിലെ കേന്ദ്ര കഥാപാത്രം. രാഘവനു ശസ്ത്രക്രിയയിലൂടെ കാഴ്ച തിരിച്ചുകിട്ടുന്നതും പിന്നീടുള്ള ജീവിതവുമാണ് ചിത്രം പറയുന്നത്. സ്വവർഗാനുരാഗികളുടെ കഥ പറഞ്ഞ ‘മൈ ലൈഫ് പാർട്ണർ’ എന്ന ചിത്രത്തിന്റെ വിജയത്തിനു പിന്നാലെയാണ് പത്മകുമാറിന്റെ രൂപാന്തരവുമെത്തുന്നത്. സംസ്‌ഥാന അവാർഡും ദേശീയ അവാർഡുമെല്ലാം കൈയെത്തും ദൂരത്താണ് നഷ്‌ടപ്പെട്ടതെങ്കിലും രൂപാന്തരത്തിന്റെ വിജയാഹ്ലാദത്തിലാണ് മലയാളികളുടെ പ്രിയനടൻ കൊച്ചുപ്രേമൻ.\nപണ്ടൊരു യുവജനോത്സവ വേദിയിൽ പ്രേക്ഷകരെ ജിജ്‌ഞാസയുടെ മുൾമുനയിൽനിർത്തിയ നാടകമാണ് ‘മുഹൂർത്തം’. കഥയിലെ കേന്ദ്ര കഥാപാത്രം ഒരു പെൺകുട്ടിയാണ്. നാടകത്തിലുടനീളം അവളുണ്ടെങ്കിലും സ്റ്റേജിൽ ആ കഥാപാത്രത്തെ ആരും കാണുന്നില്ല. സംഭാഷണങ്ങളിലൂടെയാണ് അവളുടെ സാന്നിദ്ധ്യം പ്രേക്ഷകർ അറിഞ്ഞത്. തുടക്കം മുതൽ ഒടുക്കം വരെ എല്ലാവരും കാത്തിരുന്നു; പക്ഷേ അവൾ വന്നില്ല. ഈ കാത്തിരിപ്പ് പ്രേക്ഷകർക്ക് ഒരു പുതിയ അനുഭവമായിരുന്നു. വാസ്തവത്തിൽ ആ തിരക്കഥ ഒരു പരീക്ഷണമായിരുന്നെങ്കിലും അത് വിജയിച്ചു. നാടകമുണർത്തിയ കൗതുകം ചെന്നുനിന്നത് ‘‘ആരാണിതിന്റെ തിരക്കഥാകൃത്ത്?’’ എന്ന ചോദ്യത്തിലാണ്. ആ ചോദ്യത്തിന്റെ ഉത്തരം പ്രേംകുമാർ എന്നഎട്ടാംക്ലാസുകാരനായിരുന്നു. ‘‘ഒരു കുട്ടി എഴുതിയ നാടകമാണോ ഇത്?’’ എന്ന് എല്ലാവരും അമ്പരന്നു.\nആ കുട്ടി വളർന്നിട്ടും എല്ലാവരെയും അമ്പരപ്പിച്ചുകൊണ്ടിരുന്നു– പ്രേംകുമാറായി, മലയാളികളുടെ പ്രിയനടൻ ‘കൊച്ചു പ്രേമ’നായി. വർഷങ്ങളായി കലാരംഗത്തു നിന്ന് ലഭിച്ച അനുഭവങ്ങളും ഓർമകളും പങ്കുവയ്ക്കുകയാണ് അദ്ദേഹം.\nഅധ്യാപകനായ അച്ഛന്റെയും അമ്മയുടേയും ഏഴു മക്കളിൽ എല്ലാംകൊണ്ടും വ്യത്യസ്തൻ കൊച്ചുപ്രേമനായിരുന്നു. സഹോദരങ്ങൾ ആറുപേർക്കും താത്പര്യം സംഗീതമായിരുന്നു; കൊച്ചുപ്രേമന് അഭിനയവും. ഈ അഭിരുചി അദ്ദേഹത്തിന് ലഭിച്ചത് മുത്തശൻ സുകുമാരൻകുട്ടി ഭാഗവതരിൽനിന്നാണ്.\n‘‘വളരെ ചെറുപ്പം മുതൽ തന്നെസ്കൂൾ നാടക രം ത്ത് ഞാൻ സജീവമായിരുന്നു.’’ കൊച്ചുപ്രേമന്റെ ഓർമപ്പുസ്തകത്തിലെ താളുകൾ പിന്നിലേക്ക് മറിഞ്ഞു. ‘‘എട്ടാം ക്ലാസിൽപഠിക്കുമ്പോഴാണ് ഞാൻ ആദ്യമായി ഒരു നാടകമെഴുതി സംവിധാനം ചെയ്യുന്നത്. അതിന്റെ വിജയം നൽകിയ ആത്മവിശ്വാസം വളരെ വലുതാണ്.’’ ഈ വിജയം നൽകിയ ആത്മവിശ്വാസത്തിന്റെ തണലിൽനിന്ന് അദ്ദേഹം ‘ഉഷ്ണവർഷം’ എന്ന രണ്ടാമത്തെ നാടകവുമെഴുതി. പ്രഫഷണൽനാടകവേദികൾക്കൊപ്പം റേഡിയോ നാടക ശ്രോതാക്കളും അന്ന് കാത്തിരിക്കാറുണ്ടായിരുന്നു കൊച്ചുപ്രേമന്റെ നാടകങ്ങൾ. ഇതിന്റെ വലിയൊരു പങ്ക് വഹിച്ചത് ആകാശവാണിയിലെ ‘ഇതളുകൾ’ എന്നപരിപാടിയാണ്. ആനുകാലിക പ്രസക്‌തമായ വിഷയങ്ങളെ നർമത്തിലൂടെ അവതരിപ്പിച്ച കൊച്ചുപ്രേമന്റെ ‘കൃമീരി അമ്മാവൻ’ എന്നകഥാപാത്രം ഇന്നും ശ്രോതാക്കളുടെ മനസിലുണ്ട്.\n‘‘സ്കൂൾ തലംവിട്ട് ഞാൻ നാടകത്തെ ഗൗരവത്തോടെ കണ്ടുതുടങ്ങിയത് തിരുവനന്തപുരം കവിതാ സ്റ്റേജിനു വേണ്ടി ജഗതി എൻ. കെ. ആചാരി ഒരുക്കിയ ‘ജ്വാലാമുഖി’ എന്നനാടകത്തിന്റെ ഭാഗമായപ്പോഴാണ്’’– കൊച്ചുപ്രേമൻ തുടർന്നു. ജ്വാലാമുഖി എന്ന ആദ്യ നാടകത്തിനു ശേഷം ഗായത്രി തിയറ്റേഴ്സിന്റെ ‘അനാമിക’ എന്ന നാടകത്തിലാണ് പ്രേക്ഷകർ അദ്ദേഹത്തെ കണ്ടത്. തുടർന്ന് സംഘചേതന, കാളിദാസ കലാകേന്ദ്രം തുടങ്ങി പത്തോളം സമിതികൾക്കൊപ്പം കൊച്ചുപ്രേമൻ പ്രവർത്തിച്ചു.\nചെയ്തതെല്ലാം ഹാസ്യകഥാപാത്രങ്ങളാണല്ലോ എന്ന് ചോദിച്ചാൽ അദ്ദേഹം പറയും ‘‘ഒരു വ്യക്‌തി ഒരു കഥാപാത്രം അഭിനയിച്ച് വിജയിപ്പിച്ചാൽപിന്നെഅയാളെ തേടിയെത്തുന്നതൊക്കെ അത്തരം വേഷങ്ങളായിരിക്കും.’’\nധാരാളം ആരാധകരുള്ള നടനായി കൊച്ചുപ്രേമനെ ഉയർത്തിയ നാടകങ്ങളാണ് കേരളാ തിയറ്റേഴ്സിന്റെ ‘അമൃതം ഗമയ’, വെഞ്ഞാറമ്മൂട് സംഘചേതനയുടെ ‘സ്വാതിതിരുനാൾ’, ‘ഇന്ദുലേഖ’, രാജൻ പി. ദേവിന്റെ ‘ആദിത്യമംഗലം ആര്യവൈദ്യശാല’ തുടങ്ങിയവ. ‘സ്വാതിതിരുനാൾ’ എന്നനാടകത്തിന്റെ വിജയത്തിന്റെ ഫലമായി മലയാള സിനിമാലോകത്തേക്ക് എത്തിയ കലാകാരന്മാണ് കൊച്ചുപ്രേമൻ, സായികുമാർ, റിസബാവാ, പറവൂർ രാമചന്ദ്രൻ, റോസിലിൻ തുടങ്ങിയവർ.\nസൗഹൃദങ്ങൾ വളരെക്കുറവാണെങ്കിലും പ്രേമൻ എന്ന സുഹൃത്തിനെക്കുറിച്ച് പറയുമ്പോൾ കൊച്ചുപ്രേമൻ വാചാലനാകും. ‘‘ആദ്യമൊക്കെ രണ്ടു സമിതികളിലായിരുന്നെങ്കിലും ഒരു വർഷം സംഘചേതനയിൽഞങ്ങൾ ഒന്നിച്ച് പ്രവർത്തിച്ചു.’’ അന്ന് ഒരുപാട് സ്റ്റേജുകളിൽകളിച്ച നാടകത്തെക്കുറിച്ച് ഒരു നിരൂപണം വന്നു. ‘നാടകം കണ്ടു. എല്ലാവരുടേയും അഭിനയം വളരെ നല്ലതായിരുന്നു. പ്രേമന്റെ അഭിനയം ഗംഭീരം.’ പക്ഷേ, നിരൂപണത്തിൽ പറയുന്ന പ്രേമൻ ആരാണ്? അതൊരു ചോദ്യമായി നിന്നു. ‘‘ഇത് എന്നെക്കുറിച്ചാണ്’’ രണ്ടുപേരും പറഞ്ഞു. പേരിലെ സാദൃശ്യം തർക്കത്തിലേക്കും വഴക്കിലേക്കും നീണ്ടു. സൗഹൃദം നഷ്ടപ്പെടുത്താൻ ആഗ്രഹമില്ലാത്തതുകൊണ്ട് രണ്ടുപേരും ഒന്ന് തീരുമാനിച്ചു. ഇനി മുതൽഒരാൾ വലിയ പ്രേമനും മറ്റെയാൾ കൊച്ചുപ്രേമനും. ഇതാണ് പ്രേംകുമാർ ‘കൊച്ചുപ്രേമനാ’യ കഥ.\nസിനിമയിലേക്കുള്ള ആദ്യ ചുവട്\nതിരുവനന്തപുരം കാർത്തികതിരുനാൾ തിയറ്ററിൽ കൊച്ചുപ്രേമൻ എഴുതി, സംവിധാനം ചെയ്ത നാടകം നടക്കുകയായിരുന്നു. തീർത്തും യാദൃച്ഛികമായി പ്രശസ്ത സംവിധായകൻ ജെ. സി. കുറ്റിക്കാട് ആ നാടകം കാണാനിടയായി. നാടകം കഴിഞ്ഞിറങ്ങിയപ്പോൾ ജെ. സി. നേരിട്ടു കണ്ടു. ‘‘നാടകം എനിക്കിഷ്ടമായി; അഭിനയവും. അടുത്തു തന്നെ ഞാനൊരു സിനിമ ചെയ്യുന്നുണ്ട്. അഭിനയിക്കാൻ താത്പര്യമുണ്ടോ?’’ ജെ. സി. ചോദിച്ചു. സമ്മതം എന്ന് പറഞ്ഞതും അദ്ദേഹം കൊച്ചുപ്രേമന്റെ ഫോൺ നമ്പറും വാങ്ങിപോയി. പിന്നെ ഒരുവർഷത്തിനു ശേഷം അപ്രതീക്ഷിതമായൊരു ഫോൺ വന്നു. ജെ. സി. യുടെ ‘ഏഴു നിറങ്ങൾ’ എന്ന ചിത്രത്തിലെ കഥാപാത്രത്തെ അവതരിപ്പിക്കാനുള്ള ക്ഷണമായിരുന്നു ആ ഫോൺ സന്ദേശം.\nആദ്യ ചിത്രത്തിനു ശേഷം പത്തു വർഷത്തെ ഇടവേളയാണ് കൊച്ചുപ്രേമൻ എടുത്തത്. നാടകത്തിലെ തിരക്കും പഠനവുമൊക്കെ ഈ കാലയളവിൽ അദ്ദേഹം പൂർത്തിയാക്കി. പത്തു വർഷത്തിനു ശേഷം രാജസേനന്റെ ‘ദില്ലീവാലാ രാജകുമാരനി’ൽ എത്തി. രാജസേനനൊപ്പം എട്ടോളം ചിത്രങ്ങളിൽ കൊച്ചുപ്രേമൻ ഭാഗമായി.\n‘കഥാനായകൻ’ എന്ന ചിത്രത്തിന്റെ സമയത്താണ് അന്തിക്കാട് ഫൈൻ ആർട്ട്സ് സൊസൈറ്റിയിൽ കൊച്ചുപ്രേമൻ അഭിനയിച്ച നാടകം സത്യൻ അന്തിക്കാട് കാണുന്നത്. അന്നത്തെ പ്രകടനമാണ് ‘ഇരട്ടക്കുട്ടികളുടെ അച്ഛൻ’ എന്ന ചിത്രത്തിൽ വളരെ ശ്രദ്ധേയമായൊരു കഥാപാത്രത്തെ കൊച്ചുപ്രേമന് സമ്മാനിച്ചത്. ‘‘സിനിമാ നടൻ എന്ന ലേബൽ എനിക്ക് തന്നത് ഈ ചിത്രമാണ്’’– അദ്ദേഹം പറഞ്ഞു.\nതമാശവേഷങ്ങൾ മാത്രം കൈകാര്യം ചെയ്യുന്നനടനല്ല താൻ എന്ന് കൊച്ചുപ്രേമൻ തെളിയിച്ചത് ‘ഗുരു’ എന്നചിത്രത്തിലെ അഭിനയത്തിലൂടെയാണ്. ഒരിക്കലൊരു സൗഹൃദസംഭാഷണത്തിനിടയിൽരാജീവ് അഞ്ചൽ അദ്ദേഹത്തോട് പറഞ്ഞു, ‘‘പ്രേമാ, താനിങ്ങനെ തമാശ കളിച്ച് നടന്നാൽപോരാ. തന്റെയുള്ളിലെ നടനെ പ്രേക്ഷകർ തിരിച്ചറിയണം.’’ കൊച്ചുപ്രേമന് രാജീവ് തന്റെ ‘ഗുരു’ എന്നചിത്രത്തിലെ കഥാപാത്രത്തിന്റെ പ്രകൃതം വിവരിച്ചു കൊടുത്തു. സംവിധായകൻ തന്നിലെ നടനിൽഅർപ്പിച്ച വിശ്വാസത്തിന് കൊച്ചുപ്രേമൻ നൽകിയ സമ്മാനമാണ് ആ കഥാപാത്രത്തിന്റെ വിജയം.‘‘ഏതൊരു വ്യക്‌തിയുടേയും ജീവിതത്തിൽഒരു വഴിത്തിരിവുണ്ടാകും. എന്റെ ജീവിതത്തിൽഅത് ജയരാജ് സംവിധാനം ‘തിളക്കം’ എന്നചിത്രമാണ്.’’ ഈ വേഷം ശ്രദ്ധിക്കപ്പെട്ടതോടെ കൊച്ചുപ്രേമന് സിനിമയിൽ തിരക്കായി.\nഅവാർഡുകളോ പ്രശസ്തിയോ ഒന്നും ആഗ്രഹിച്ചിട്ടല്ല, കലയോടുള്ള അടങ്ങാത്ത സ്നേഹംകൊണ്ട് കലാരംഗത്ത് നിൽക്കുന്ന നടനാണ് കൊച്ചുപ്രേമൻ. രഞ്ജിത് സംവിധാനം ചെയ്ത ‘ലീല’യിൽകൊച്ചുപ്രേമൻ അവതരിപ്പിച്ച കഥാപാത്രം ഏറെ വിമർശനങ്ങൾക്കിരയായി. പക്ഷേ, വിമർശനങ്ങളെ കൊച്ചുപ്രേമൻ കാണുന്നത് അദ്ദേഹത്തിലെ നടന് പ്രേക്ഷകർ നൽകിയ അംഗീകാരമായാണ്.\nപ്രേക്ഷകർ നൽകുന്ന പിന്തുണ കൊച്ചുപ്രേമൻ അറിഞ്ഞ നിമിഷങ്ങളിൽഒന്നായിരുന്നു ദേശീയ അവാർഡ് പ്രഖ്യാപനം. അവസാന ഘട്ടത്തിലെത്തിയ മൂന്നു പേരെ പ്രഖ്യാപിച്ചു – മമ്മൂട്ടി, അമിതാഭ് ബച്ചൻ, കൊച്ചുപ്രേമൻ. ‘രൂപാന്തരം’ എന്ന ചിത്രത്തിലെ അഭിനയമാണ് കൊച്ചുപ്രേമന് ഈ ഭാഗ്യം സമ്മാനിച്ചത്. ‘‘വിജയിയായി എന്റെ പേര് പറഞ്ഞില്ലെങ്കിലും മറ്റ് രണ്ട് മഹാനടന്മാരുടെ പേരുകൾക്കൊപ്പം ദേശീയ വേദിയിൽ എന്റെ പേര് പറയാൻ കാരണം എന്നെ സ്നേഹിക്കുകയും അംഗീകരിക്കുകയും ചെയ്യുന്ന ജനങ്ങളാണ്. എന്നിലെ നടന് പുതിയ കാഴ്ചപ്പാടുകൾ നൽകുകയായിരുന്നു രൂപാന്തരത്തിലെ രാഘവൻ’’ കൊച്ചുപ്രേമൻ പറയുന്നു.\nസിനിമയെത്ര ന്യൂ ജനറേഷനായാലും കൊച്ചുപ്രേമന് അതിന്റെ ഭാഗമാകാൻ സാധിക്കും എന്നതിന്റെ തെളിവാണ് ന്യൂ–ജെൻ സിനിമകളിലെ അദ്ദേഹത്തിന്റെ സാന്നിധ്യം. ദിലീപ് നായകനാകുന്ന ത്രീ ഡി ചിത്രമായ ‘പ്രൊഫസർ ഡിങ്കനാ’ണ് കൊച്ചുപ്രേമന്റെ പുതിയ സിനിമ.\nശരാശരി പത്തു മുതൽ 12 വർഷം വരെയാണ് ഒരു നായയുടെ ആയുസ്.. അതുകഴിയുന്പോൾ ചാകും..\nമേക്കപ്പിലൂടെ നയൻതാരയുടെ രൂപ സാദൃശ്യം വരുത്തിയ പെണ്‍കുട്ടിയുടെ വീഡിയോ നേരത്\nപ്രളയം പോലെ എലികൾ നമ്മുടെ കൃഷിയിടങ്ങളിലേക്ക് ഇരന്പിവരിക, പോരുംവഴിയിൽ കണ്\nഅഞ്ജനയുടെ മരണം: മാവോയിസ്റ്റ് ബന്ധവും അന്വേഷിക്കുന്നു\nകാഞ്ഞങ്ങാട്: തലശേരി ബ്രണ്ണന് കോളജ് വിദ്യാര്‍ഥിനി അഞ്ജന ഹരീഷിന്‍റെ മരണവുമായി\nകോവിഡ് 19 രോഗം ബാധിച്ച് സംസ്ഥാനത്ത് നിരവധി പേര് ചികിത്സയില് കഴിയുന്ന സാഹചര്യ\nലഹരിയെ തളയ്ക്കാന് ‘യോദ്ധാവ് ’\nകോഴിക്കോട്: യുവാക്കള്‍ക്കും വിദ്യാര്‍ഥികള്‍ക്കുമിടയില്\nഈ വർഷം അടിപൊളിയാകും, കിട്ടിയത് വെള്ള സ്രാവിനെയല്ലേ...\nഏതൊരു കാര്യത്തിന്‍റെയും തുടക്കം നന്നായാൽ പകുതി നന്നായി എന്നാണല്ലോ ചൊല്ല്. അപ്പ


വില ഒത്തുതീര്‍പ്പാകാത്തത് കൊണ്ട് റഷ്യയുമായുള്ള ടാങ്ക് കരാര് നിര്‍ത്തി വച്ചു | Tank deal with Russia held up - Malayalam Oneindia\n41 min ago കണ്ണൂർ വിമാനത്താവളത്തിലേക്ക് റെയിൽവേ പാത വേണം: കെ സുധാകരൻ എംപി\nവില ഒത്തുതീര്‍പ്പാകാത്തത് കൊണ്ട് റഷ്യയുമായുള്ള ടാങ്ക് കരാര് നിര്‍ത്തി വച്ചു\nദില്ലി: വിലയുടെ കാര്യത്തില് ഒത്തുതീര്‍പ്പാകാത്തതു കൊണ്ട് റഷ്യയില് നിന്ന് ടി-90 ടാങ്കുകള് വാങ്ങാനുള്ള ഇന്ത്യന് കരസേനയുടെ പദ്ധതി തല്‍ക്കാലം നിര്‍ത്തിവച്ചിരിക്കുകയാണ് എന്ന് പ്രതിരോധ മന്ത്രി ജോര്‍ജ് ഫെര്‍ണാന്‍ഡസ് ജൂണ് നാല് ചൊവാഴ്ച പറഞ്ഞു.\nവില ഒത്തുതീര്‍പ്പ് കമ്മറ്റി (പി എന് സി) വിലയുടെ കാര്യത്തില് ഒത്തുതീര്‍പ്പുണ്ടാക്കിയാല് ഉടന് തന്നെ ഇരു കൂട്ടരും കരാറിലേര്‍പ്പെടും എന്നും പ്രതിരോധ മന്ത്രി അറിയിച്ചു. ടി-90 കരാറിന്റെ വിശദാംശങ്ങള് മന്ത്രി വെളിപ്പെടുത്തിയില്ല.\nഈ വിഭാഗത്തില്‍പെട്ട 310 ഓളം ടാങ്കുകള് ഇന്ത്യ വാങ്ങുമെന്നാണ് കരുതപ്പെടുന്നത്. പാകിസ്ഥാന് ഉക്രൈനില് നിന്ന് വാങ്ങിച്ച ടി -80 യു ഡി ടാങ്കുളില് നിന്നുള്ള ഭീഷിണി നേരിടാനാണിത്. അതിര്‍ത്തിയിലെ മുന്‍നിര സേനാവിന്യാസം ഇത് ശക്തിപ്പെടുത്തും. മിസൈലുകള് അയക്കാന് പ്രാപ്തിയുള്ള മുന്‍നിര ടാങ്കുകള് വേണമെന്നത് കരസേനയുടെ ആവശ്യമായിരുന്നു.\nനൂളോളം ടാങ്കുകള് റഷ്യയില് നിന്ന് വാങ്ങിക്കും. സാങ്കേതികവിദ്യാ കൈമാറ്റത്തിന് ശേഷം ബാക്കി ഇന്ത്യയില് തന്നെ നിര്‍മ്മിക്കും. വിവിധ ആയുധകരാറുകള് അതിന്റെ അന്തിമ ഘട്ടത്തിലാണ് എന്ന് മന്ത്രി അറിയിച്ചു. ഫ്രാന്‍സില് നിന്ന് മിറാഷ് 2000 വിമാനങ്ങള് വാങ്ങും. റഷ്യയില് നിന്ന് അഡ്മിറല് ഗോര്‍ഷോവ് വിമാനവാഹിനിയും വാങ്ങുന്നതാണ്. 140 എസ് യു -30 വിവിധോദ്ദേശ വിമാനങ്ങള് റഷ്യയുടെ അനുമതിയോടെ ഇന്ത്യയില് നിര്‍മ്മിക്കും.


ഈസ്റ്റ് ഇന്ത്യ കമ്പനി തോല്‍ക്കും ചൈനയുടെ ഭൂമി പിടിച്ചെടുക്കലിന് മുന്നില്; സര്‍ക്കാരിനെ വിലയ്‌ക്കെടുത്ത് കൈയ്യേറം; ആരോപണങ്ങളുമായി മുന് മാലി പ്രസിഡന്റ്\n'കഴിഞ്ഞ ഏതാനും വര്‍ഷങ്ങളായി ഒരു വെടിയുണ്ട പോലും പൊട്ടിക്കാതെ ചൈന പിടിച്ചെടുത്ത ഭൂമിയോളം ഈസ്റ്റ് ഇന്ത്യ കമ്പനി പോലും കവര്‍ന്നിട്ടില്ല',\nഈസ്റ്റ് ഇന്ത്യ കമ്പനിയും, ചൈനയും തമ്മില് എന്താണ് ബന്ധം? ഈ ചോദ്യം കേട്ടാല് ആരുമൊന്ന് സംശയിക്കും. ഈസ്റ്റ് ഇന്ത്യ കമ്പനി ബ്രിട്ടീഷ് സാമ്രാജ്യത്വത്തിന് കുടചൂടുമ്പോള് ചൈന ഇതുമായി എങ്ങിനെ ബന്ധപ്പെടും. ആ ചോദ്യത്തിനുള്ള മറുപടി നല്‍കുന്നത് മാലിദ്വീപ് മുന് പ്രസിഡന്റ് മുഹമ്മദ് നഷീദാണ്.\nഈസ്റ്റ് ഇന്ത്യ കമ്പനി എക്കാലവും നടത്തിയ പിടിച്ചെടുക്കലിനേക്കാള് കൂടുതല് ഭൂമി പിടിച്ചെടുക്കലാണ് ചൈന നടത്തുന്നതെന്ന് നഷീദ് പറഞ്ഞു. 'കഴിഞ്ഞ ഏതാനും വര്‍ഷങ്ങളായി ഒരു വെടിയുണ്ട പോലും പൊട്ടിക്കാതെ ചൈന പിടിച്ചെടുത്ത ഭൂമിയോളം ഈസ്റ്റ് ഇന്ത്യ കമ്പനി പോലും കവര്‍ന്നിട്ടില്ല', മുന് പ്രസിഡന്റ് മാലിയില് നടക്കുന്ന ഇന്ത്യന് ഓഷ്യന് കോണ്‍ഫറന്‍സില് വ്യക്തമാക്കി.\nകഴിഞ്ഞ അഞ്ച് വര്‍ഷത്തിനിടെ മാലിദ്വീപിലേക്ക് വന്‍തോതിലുള്ള പണമൊഴുക്ക് ഉണ്ടായി. ഇവ ഊതിവീര്‍പ്പിച്ച പദ്ധതികളിലാണ് ഇറക്കിയത്. ചൈനയുടെ എക്‌സിം ബാങ്കാണ് പ്രധാനമായി പണമിറക്കുന്നത്.\n'സര്‍ക്കാരിനെ കൈയിലാക്കും, പാര്‍ലമെന്റിനെ വാങ്ങും, നിയമങ്ങള് മാറ്റും, ആവശ്യമില്ലാത്ത കരാര് നല്‍കി വില ഊതിപ്പെരുപ്പിക്കും. ഇതാണ് ബിസിനസ്സ് പദ്ധതികള് പരാജയപ്പെടാന് കാരണം. ലോണുകള് നല്‍കി തിരിച്ചടയ്ക്കാന് കഴിയാതെ വരുമ്പോള് പരമാധികാരം അടിയറ വെയ്ക്കും, ഇതില് ഇന്ത്യന് മഹാസമുദ്രവും പെടും. ചൈനയെക്കുറിച്ചാണ് പ്രത്യേകിച്ച് ഇത് പറയേണ്ടത്', നഷീദ് ചൂണ്ടിക്കാണിച്ചു.\nദ്വീപ് രാഷ്ട്രത്തിന്റെ ജനാധിപത്യ രീതിയില് തെരഞ്ഞെടുക്കപ്പെട്ട ആദ്യ പ്രസിഡന്റായിരുന്നു മുഹമ്മദ് നഷീദ്.


Emalayalee.com - അംഫന് ചുഴലിക്കാറ്റ്: പശ്ചിമബംഗാളില് മരണം 72, തീവ്രത കുറയുന്നു\nഅംഫന് ചുഴലിക്കാറ്റ്: പശ്ചിമബംഗാളില് മരണം 72, തീവ്രത കുറയുന്നു\nകൊല്‍ക്കത്ത: പശ്ചിമബംഗാളില് വന്‍നാശം വിതച്ച അതിതീവ്ര ചുഴലിക്കാറ്റായ അംഫനില് 72 പേര് മരിച്ചു. ബംഗ്ലാദേശില് പത്തുപേരും മരിച്ചു.\nമരം വീണും മതിലിടിഞ്ഞും വൈദ്യുതാഘാതമേറ്റുമാണ് അധികപേരും മരിച്ചത്. പശ്ചിമബംഗാളിലെ 24 പര്‍ഗനസ് നോര്‍ത്തും സൗത്തും ഉള്‍പ്പടെ ഒട്ടേറെ ജില്ലകള് പൂര്‍ണമായും നശിച്ചു. ഇവ പുനര്‍നിര്‍മിക്കേണ്ടിവരുമെന്ന് മുഖ്യമന്ത്രി മമതാ ബാനര്‍ജി പറഞ്ഞു.\nചുഴലിക്കാറ്റില് മരിച്ചവരുടെ കുടുംബത്തിന് ബംഗാള് സര്‍ക്കാര് രണ്ടുമുതല് രണ്ടര ലക്ഷംവരെ രൂപ നഷ്ടപരിഹാരം പ്രഖ്യാപിച്ചു. അംഫന് ചുഴലിക്കാറ്റില് ദുരിതമനുഭവിക്കുന്ന പശ്ചിമബംഗാളിന് എല്ലാ സഹായങ്ങളും വാഗ്ദാനം ചെയ്യുന്നുവെന്ന് പ്രധാനമന്ത്രി നരേന്ദ്രമോദി അറിയിച്ചു.\nബംഗ്ലാദേശിലേക്കു നീങ്ങിക്കൊണ്ടിരിക്കുന്ന ചുഴലിക്കാറ്റിന്റെ തീവ്രത ബംഗാളില് കുറഞ്ഞതായി കാലാവസ്ഥാനിരീക്ഷണകേന്ദ്രം (ഐ.എം.ഡി.) അറിയിച്ചു. വൈകാതെ തീവ്രന്യൂനമര്‍ദമായും പിന്നീട് ന്യൂനമര്‍ദമായും ശക്തികുറയും.